Groeningemuseum

Το **Groeningemuseum** (προφέρεται "Χρενινγκεμουσέουμ") είναι το δημοτικό μουσείο της Μπρυζ στο Βέλγιο. Η περιοχή στην οποία βρίσκεται έχει το όνομα *Groeninge* λόγω της πρασινάδας της, από τον 13ο αιώνα. Οικοδομήθηκε στον χώρο όπου προϋπήρχε η μεσαιωνική μονή Έικχαουτ (Eekhout).

Η διασπορά των έργων των Φλαμανδών δημιουργών κατά τη διάρκεια και μετά τη Γαλλική Επανάσταση καθώς και η σχετική απαξίωση των μεγάλων δασκάλων κατά τον 18ο και τον 19ο αιώνα επηρέασαν ισχυρά τις πρώτες φάσεις της Συλλογής του μουσείου. Ο πίνακας του Χέραρντ Ντάβιντ *Η Κρίση του Καμβύση* είναι ένα από τα πιο χαρακτηριστικά παραδείγματα. Το δημοτικό συμβούλιο της Μπρυζ παράγγειλε τον πίνακα στον Ντάβιντ το 1498, προκειμένου να διακοσμήσει το Δημαρχείο. Ύστερα από τη Γαλλική Επανάσταση και κατοχή των νότιων Κάτω Χωρών από τα γαλλικά στρατεύματα, ο πίνακας μεταφέρθηκε στο Παρίσι. Με τον ίδιο τρόπο λεηλατήθηκαν τα δημόσια κτίρια και οι εκκλησίες. Σε διάστημα μερικών μόνο μηνών ο Γάλλος επίτροπος τέχνης είχε κατάσχει περίπου 200 έργα καλλιτεχνών της Φλαμανδικής Σχολής. Με τον ίδιο τρόπο, η "Μαντόνα με τον ιερωμένο Γιος φαν ντερ Πάελε" του Γιαν βαν Άικ υφαρπάχθηκε από την εκκλησία του Αγίου Ντονάας (St. Donaas) και ορισμένα έργα του Χανς Μέμλινγκ (μεταξύ των οποίων και το "τρίπτυχο του Μορέιλ") επίσης υφαρπάχθηκαν από την Μπρυζ.

Το 1797 η Ακαδημία της Μπρυζ ζήτησε άδεια για να γίνει δυνατή η στέγαση έργων τέχνης από μη ενεργές μονές που είχαν γλιτώσει την υφαρπαγή προς το Παρίσι. Οι Γάλλοι της εποχής φαίνεται πως είχαν μια προτίμηση προς τα μεγάλου μεγέθους έργα. Ένα χρόνο αργότερα, στο πρώην μοναστήρι Ντάουνεν (Duinen) δημιουργήθηκε το μουσείο "Musée de l'Ecole Centrale du Département de la Lys", στο οποίο βρήκαν στέγη περίπου 500 έργα τέχνης από καταργημένα ιδρύματα, πολλά από τα οποία σήμερα αποτελούν μέρος της Συλλογής του Μουσείου. Υπό την καθοδήγηση του νεοκλασικιστή Γιόσεφ Οντεφέρε (Joseph Odevaere) πολλά από τα έργα που είχαν υφαρπάξει οι Γάλλοι επαναπατρίστηκαν το 1816 και δόθηκαν στην Ακαδημία της πόλης, ενώ τα έργα από το "Musée de l'Ecole" μεταφέρθηκαν στο Δημαρχείο το 1803. Με τον τρόπο αυτό, όμως, ενώ πολλά από τα αριστουργήματα που είχαν δημιουργηθεί στη Μπρυζ διασώθηκαν, δεν ήταν συγκεντρωμένα. Έτσι, το  Groeningemuseum δημιουργήθηκε με σκοπό να συγκεντρώσει τα έργα που ήταν διεσπαρμένα σε διάφορα σημεία της πόλης και, πάνω απ' όλα, να στεγάσει με τον κατάλληλο τρόπο τα έργα των πρώιμων Φλαμανδών ζωγράφων. Η δημοτική συλλογή διαμοιράστηκε όταν ιδρύθηκε το Μουσείο Μοντέρνας τέχνης, το 1898, στην πρώην ιησουιτική σχολή στο Φέρβερσντάικ (Verwersdijk). Τα έργα των ζωγράφων προ του 18ου αιώνα παρέμειναν στην Ακαδημία μέχρι να δημιουργηθεί ο κατάλληλος χώρος, πράγμα που έγινε με τη δημιουργία του  Groeningemuseum μισό αιώνα αργότερα.

## Συλλογή

Στο μουσείο στεγάζεται συλλογή έργων έξι αιώνων Φλαμανδών και Βέλγων ζωγράφων, από τον Γιαν βαν Άικ μέχρι τον Μαρσέλ Μπρόοντχερς (Marcel Broodthaers). Η βασική του συλλογή συνίσταται από έργα της πρώιμης Φλαμανδικής Σχολής, αλλά περιλαμβάνει και έργα της περιόδου της Αναγέννησης και της τεχνικής μπαρόκ. Διαθέτει, επίσης μια επιλογή πινάκων που δημιουργήθηκαν τον 18ο και τον 19ο αιώνα (Νεοκλασικισμός και Ρεαλισμός), έργα-ορόσημα του βελγικού Συμβολισμού, αριστουργήματα του φλαμανδικού εξπρεσιονισμού και πολλά έργα της μεταπολεμικής περιόδου (μοντέρνα τέχνη).

Ορισμένα από τα έργα που εκτίθενται περιλαμβάνουν:
* Γιαν βαν Άικ
** *[[Η Παρθένος με τον ιερωμένο Γιόρις φαν ντερ Πάελε]]* (1436)
***[[:File:Jan van Eyck - Portrait of Margareta van Eyck - WGA7618.jpg|Πορτρέτο της Μαργκαρέτα βαν Άικ]]* (1439)
***[[:File:Jan van Eyck - Portrait of Christ - WGA7620.jpg|Πορτρέτο του Ιησού]]* (1440)
* Χέραρντ Ντάβιντ
** *[[:File:The_Judgment_of_Cambyses1_WGA.jpg|Η Κρίση του Καμβύση 1, Η Κρίση του Σισάμνη]]* (1498)
** *[[:File:The_Judgment_of_Cambyses2_WGA.jpg|Η Κρίση του Καμβύση 2, Η εκδορά του Σισάμνη]]* (1498)
* Ιερώνυμος Μπος (και το εργαστήριό του)
** *[[The Last Judgment (Bosch triptych), Bruges|Η Τελική Κρίση]]* (περ. 1486)
* Άντριεν Ίσενμπραντ
***[[:File:Adriaen Isenbrant - Portrait of Paulus de Nigro - WGA11873.jpg|Πορτρέτο του Πάουλους ντε Νίγκρο]]* (1518)
***[[:File:Adriaen Isenbrant - Triptych - WGA11878.jpg|Τρίπτυχο]]*
*Χούγκο φαν ντερ Χους
***[[Death of the Virgin (van der Goes)|Η Κοίμηση της Θεοτόκου]]* (περ. 1472-1480)
* Νικολάες Μάες
***[[:File:Nicolaes Maes - Portrait of Four Children - WGA13813.jpg|Πορτρέτο τεσσάρων παιδιών]]* (1657)
* Γιαν Προφόοστ
***[[:File:Jan Provoost - Crucifixion.jpg|Σταύρωση]]* (γύρω στο 1500)
***[[:File:Jan Provoost - Last Judgement - WGA18449.jpg|Η Τελική Κρίση]]* για το Δημαρχείο της Μπρυζ (1525)
* Ντίρικ Μπάουτς
***Τρίπτυχο του μαρτυρίου του Αγίου Ιππολύτου*
* Φέρναντ Κνοπφφ
** *Η κρυφή ανάκλαση*
* Ρενέ Μαγκρίτ
***L'Attentat*

## Παραπομπές


## Πηγές
* 

## Εξωτερικοί σύνδεσμοι

*Ο ιστότοπος του μουσείου 

Κατηγορία:Μουσεία στο Βέλγιο
Κατηγορία:Μπρυζ